ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สอ. 18 /2555เรื่อง การตรวจสอบและการเปิดเผยรายชื่อหน่วยของโครงการจัดการลงทุนต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และเพื่อเป็นการอํานวยความสะดวกให้แก่ผู้ที่ประสงค์จะนําหน่วยของโครงการจัดการลงทุนต่างประเทศมาเสนอขายในประเทศไทย ในการขอให้สํานักงานตรวจสอบหน่วยของโครงการจัดการลงทุนต่างประเทศว่าเข้าลักษณะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของโครงการจัดการลงทุนต่างประเทศที่เสนอขายแก่ผู้ลงทุนสถาบันหรือผู้ลงทุนรายใหญ่หรือไม่ สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กันยายน พ.ศ. 2555 เป็นต้นไปข้อ ๒ ในประกาศนี้"ผู้ลงทุนสถาบัน" หมายความว่า ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่"ผู้ลงทุนรายใหญ่" หมายความว่า ผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ "โครงการจัดการลงทุนต่างประเทศ" หมายความว่า โครงการจัดการลงทุน (collective investment scheme) ที่จัดตั้งขึ้นในประเทศกลุ่มอาเซียน โดยได้รับอนุญาต การจดทะเบียน หรือการดําเนินการอื่นใดในทํานองเดียวกับการอนุญาตหรือการจดทะเบียน จากหน่วยงานกํากับดูแลหลักให้จัดตั้งโครงการดังกล่าว"ประเทศกลุ่มอาเซียน" หมายความว่า ประเทศกลุ่มอาเซียนที่เป็นสมาชิกของ International Organization of Securities Commissions (IOSCO) โดยเป็นพหุภาคีประเภท signatory A ใน Multilateral Memorandum of Understanding Concerning Consultation and Cooperation and the Exchange of Information (MMOU)"หน่วย" หมายความว่า หลักทรัพย์ประเภทหุ้นของบริษัท (investment company)หรือหลักทรัพย์ประเภทใบทรัสต์ของกองทรัสต์ (unit trust) ที่มีวัตถุประสงค์ในการลงทุนในหลักทรัพย์หรือตราสารทางการเงิน"หน่วยงานกํากับดูแลหลัก" (home regulator) หมายความว่า หน่วยงานกํากับดูแลในประเทศกลุ่มอาเซียนที่มีอํานาจกํากับดูแลโครงการจัดการลงทุนต่างประเทศ หรือผู้รับผิดชอบในการดําเนินการของโครงการจัดการลงทุนต่างประเทศ (CIS operator) "บริษัทนายหน้า" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์"ประกาศคณะกรรมการ ก.ล.ต." หมายความว่า ประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของโครงการจัดการลงทุนต่างประเทศที่เสนอขายแก่ผู้ลงทุนสถาบันหรือผู้ลงทุนรายใหญ่ หมวด ๑ การยื่นคําขอตรวจสอบ\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ให้ผู้รับผิดชอบในการดําเนินการของโครงการจัดการลงทุนต่างประเทศ หรือตัวแทน (local representative)และบริษัทนายหน้าที่ได้รับการแต่งตั้งให้เป็นตัวแทนที่รับผิดชอบในการซื้อขายหน่วยของโครงการจัดการลงทุนต่างประเทศดังกล่าว ที่ประสงค์จะขอตรวจสอบลักษณะหน่วยของโครงการจัดการลงทุนต่างประเทศตามประกาศคณะกรรมการ ก.ล.ต. ร่วมกันยื่นคําขอตรวจสอบต่อสํานักงานเป็นหนังสือ พร้อมทั้งเอกสารหลักฐานดังต่อไปนี้ (1) เอกสารการจัดตั้งโครงการจัดการลงทุนต่างประเทศดังต่อไปนี้ (ก) กรณีโครงการจัดการลงทุนต่างประเทศที่เป็นบริษัท ให้ยื่นหนังสือบริคณห์สนธิและข้อบังคับบริษัท หรือเอกสารจัดตั้งบริษัทตามกฎหมายของประเทศที่โครงการจัดการลงทุนต่างประเทศนั้นจัดตั้งขึ้น (ข) กรณีโครงการจัดการลงทุนต่างประเทศที่เป็นทรัสต์ ให้ยื่นสัญญาก่อตั้งทรัสต์ (2) เอกสารที่แสดงว่าโครงการจัดการลงทุนต่างประเทศจัดตั้งได้โดยชอบด้วยกฎหมายของประเทศที่หน่วยงานกํากับดูแลหลักตั้งอยู่(3) หนังสือรับรองว่าจะเสนอขายหน่วยของโครงการจัดการลงทุนต่างประเทศให้แก่ผู้ลงทุนสถาบันหรือผู้ลงทุนรายใหญ่ในประเทศไทยเท่านั้น(4) หนังสือรับรองว่าโครงการจัดการลงทุนต่างประเทศมีนโยบายการลงทุนในประเภททรัพย์สินและอัตราส่วนการลงทุนในลักษณะเดียวกับกองทุนรวมตามประกาศเกี่ยวกับการจัดตั้งกองทุนรวมที่ออกตามมาตรา 117(5) หนังสือรับรองว่าโครงการจัดการลงทุนต่างประเทศมีการเสนอขายหน่วยในประเทศที่หน่วยงานกํากับดูแลหลักตั้งอยู่ และไม่อยู่ระหว่างถูกหน่วยงานกํากับดูแลหลักสั่งห้ามการซื้อขายหน่วยของโครงการจัดการลงทุนต่างประเทศดังกล่าว(6) เอกสารที่ใช้ในการเสนอขายหน่วยของโครงการจัดการลงทุนต่างประเทศ ทั้งนี้ ตามกฎหมายของประเทศที่หน่วยงานกํากับดูแลหลักตั้งอยู่ (7) ร่างสรุปข้อมูลสําคัญของหน่วยของโครงการจัดการลงทุนต่างประเทศ (fact sheet) ซึ่งจัดทําโดยบริษัทนายหน้าที่ทําหน้าที่เป็นตัวแทนที่รับผิดชอบในการซื้อขายหน่วยของโครงการจัดการลงทุนต่างประเทศในประเทศไทย ซึ่งมีสาระสําคัญอย่างน้อยดังต่อไปนี้ (ก) ข้อมูลทั่วไป 1. ประเภทของโครงการจัดการลงทุนต่างประเทศ 2. วันที่โครงการจัดการลงทุนต่างประเทศจัดตั้งได้โดยชอบด้วยกฎหมายของประเทศที่หน่วยงานกํากับดูแลหลักตั้งอยู่ 3. หน่วยงานกํากับดูแลหลักของโครงการจัดการลงทุนต่างประเทศ 4. ชื่อและสถานที่ติดต่อของผู้รับผิดชอบในการดําเนินการของโครงการจัดการลงทุนต่างประเทศ 5. ชื่อและสถานที่ติดต่อของบริษัทนายหน้าที่ทําหน้าที่เป็นตัวแทนที่รับผิดชอบในการซื้อขายหน่วยของโครงการจัดการลงทุนต่างประเทศในประเทศไทย และตัวแทน ในประเทศไทย 6. ระยะเวลาในการซื้อขายหน่วยของโครงการจัดการลงทุนต่างประเทศ 7. นโยบายจ่ายเงินปันผล 8. ชื่อผู้ประกันของโครงการจัดการลงทุนต่างประเทศ (ถ้ามี) 9. ค่าใช้จ่ายทั้งหมดที่เรียกเก็บจากผู้ลงทุน 10. อายุของโครงการจัดการลงทุนต่างประเทศ (ถ้ามี) (ข) แผนภาพแสดงระดับความเสี่ยงของโครงการจัดการลงทุนต่างประเทศ (risk spectrum) (ค) นโยบายการลงทุน 1. ทรัพย์สินที่โครงการจัดการลงทุนต่างประเทศลงทุน สัดส่วนการลงทุนและการลงทุนสูงสุดห้าอันดับแรก 2. กลยุทธ์ในการบริหารโครงการจัดการลงทุนต่างประเทศ 3. ปัจจัยที่ส่งผลกระทบต่อผลตอบแทนของโครงการจัดการลงทุนต่างประเทศ 4. ดัชนีชี้วัด (benchmark) ของโครงการจัดการลงทุนต่างประเทศ (ง) โครงการจัดการลงทุนต่างประเทศเหมาะกับผู้ลงทุนประเภทใด (จ) ปัจจัยความเสี่ยงที่สําคัญ รวมถึงความเสี่ยงด้านอัตราแลกเปลี่ยน (foreign exchange rate risk) และความเสี่ยงของประเทศ (country risk) ที่โครงการจัดการลงทุนต่างประเทศจัดตั้งขึ้น (ฉ) ผลการดําเนินงานย้อนหลังตั้งแต่มีการจัดตั้งโครงการจัดการลงทุนต่างประเทศ (ช) คําเตือนเกี่ยวกับการลงทุนในโครงการจัดการลงทุนต่างประเทศ เช่น ข้อจํากัดในการดําเนินคดีทางกฎหมาย ความเสี่ยงด้านอัตราแลกเปลี่ยน ความเสี่ยงของประเทศ (country risk) ที่โครงการจัดการลงทุนต่างประเทศจัดตั้งขึ้น เป็นต้น (ซ) คําเตือนเกี่ยวกับภาษาที่ใช้ในเอกสารที่มีการจัดส่งหรือแจกจ่ายให้กับผู้ลงทุนในกรณีที่เลือกจัดทําเอกสารทั้งหมดเป็นภาษาอังกฤษ เพื่อให้ผู้ลงทุนทราบว่าจะได้รับเอกสารที่จัดทําเป็นภาษาไทยเฉพาะร่างสรุปข้อมูลสําคัญของหน่วยของโครงการจัดการลงทุนต่างประเทศ (fact sheet)เท่านั้น (ฌ) ค่าธรรมเนียม (8) เอกสารเปรียบเทียบระหว่างกฎเกณฑ์การจัดการโครงการจัดการลงทุนต่างประเทศตามกฎหมายหรือกฎเกณฑ์ของประเทศที่หน่วยงานกํากับดูแลหลักตั้งอยู่กับกฎเกณฑ์ที่เกี่ยวข้องกับการจัดการกองทุนรวมที่ออกตามมาตรา 117(9) หลักฐานที่แสดงว่าผู้รับผิดชอบในการดําเนินการของโครงการจัดการลงทุนต่างประเทศอยู่ภายใต้การกํากับดูแลของหน่วยงานกํากับดูแลหลัก พร้อมทั้งรับรองด้วยว่าหน่วยงานกํากับดูแลหลักดังกล่าวมีอํานาจในการพิจารณาลงโทษ หรือสั่งให้ผู้รับผิดชอบในการดําเนินการของโครงการจัดการลงทุนต่างประเทศกระทําการหรืองดเว้นกระทําการ หากมีการกระทําที่อาจก่อให้เกิดความเสียหายแก่ผลประโยชน์ของผู้ลงทุน(10) หนังสือรับรองว่า ผู้รับผิดชอบในการดําเนินการของโครงการจัดการลงทุนต่างประเทศไม่อยู่ระหว่างถูกสั่งพักหรือเพิกถอนการประกอบธุรกิจโดยหน่วยงานกํากับดูแลหลัก ซึ่งหนังสือรับรองดังกล่าวต้องลงนามโดยผู้รับผิดชอบในการดําเนินการของโครงการจัดการลงทุนต่างประเทศนั้น หรือในกรณีที่เป็นนิติบุคคลต้องลงนามโดยผู้มีอํานาจลงลายมือชื่อผูกพันนิติบุคคลนั้น(11) หนังสือรับรองว่า ผู้รับผิดชอบในการดําเนินการของโครงการจัดการลงทุนต่างประเทศไม่เคยฝ่าฝืนกฎหมายหรือกฎเกณฑ์ของหน่วยงานกํากับดูแลหลักเกี่ยวกับการเปิดเผยข้อมูลที่มีนัยสําคัญแก่ผู้ลงทุนหรือหน่วยงานกํากับดูแลหลัก หรือไม่อยู่ระหว่างค้างการนําส่งเอกสารดังกล่าวแก่ผู้ลงทุนหรือหน่วยงานกํากับดูแลหลัก ซึ่งหนังสือรับรองดังกล่าวต้องลงนามโดยผู้รับผิดชอบในการดําเนินการของโครงการจัดการลงทุนต่างประเทศนั้น หรือในกรณีที่เป็นนิติบุคคลต้องลงนามโดยผู้มีอํานาจลงลายมือชื่อผูกพันนิติบุคคลนั้น(12) หนังสือรับรองว่า ผู้รับผิดชอบในการดําเนินการของโครงการจัดการลงทุนต่างประเทศจะเปิดเผยและจัดส่งข้อมูลของโครงการจัดการลงทุนต่างประเทศให้แก่ผู้ลงทุนในประเทศไทยในระยะเวลาเดียวกับผู้ลงทุนในประเทศที่หน่วยงานกํากับดูแลหลักตั้งอยู่(13) หนังสือแต่งตั้งบริษัทนายหน้าเพื่อทําหน้าที่เป็นตัวแทนที่รับผิดชอบในการซื้อขายหน่วยของโครงการจัดการลงทุนต่างประเทศในประเทศไทย และหนังสือแต่งตั้งตัวแทน ในประเทศไทยของผู้รับผิดชอบในการดําเนินการของโครงการจัดการลงทุนต่างประเทศที่กําหนดหน้าที่ตามประกาศคณะกรรมการ ก.ล.ต.ข้อ ๔ ให้ผู้ที่ประสงค์จะยื่นคําขอตรวจสอบหน่วยของโครงการจัดการลงทุนต่างประเทศตามข้อ 3 ยื่นคําขอต่อสํานักงานตามแบบที่สํานักงานกําหนด และชําระค่าธรรมเนียมคําขอตรวจสอบลักษณะหน่วยของโครงการจัดการลงทุนต่างประเทศ คําขอละ 100,000 บาท ต่อสํานักงานในวันที่ยื่นคําขอด้วยข้อ ๕ เอกสารหลักฐานที่ผู้ยื่นคําขอยื่นต่อสํานักงานตามข้อ 4 ให้จัดทําเป็นภาษาไทยหรือภาษาอังกฤษก็ได้ เว้นแต่ร่างสรุปข้อมูลสําคัญของหน่วยของโครงการจัดการลงทุนต่างประเทศ ให้จัดทําเป็นภาษาไทย ทั้งนี้ หากข้อมูลหรือเอกสารดังกล่าวแปลมาจากข้อมูลหรือเอกสารที่เป็นภาษาอื่นต้องดําเนินการดังต่อไปนี้ด้วย (1) ดําเนินการให้ผู้แปลรับรองความถูกต้องว่าสาระของการแปลถูกต้องตรงตามสาระของข้อมูลหรือเอกสารที่เป็นต้นฉบับ (2) ผู้ยื่นคําขอต้องรับรองว่าสาระของข้อมูลหรือเอกสารที่แปลนั้นเป็นเรื่องที่เกิดขึ้นหรือมีอยู่จริง และมิได้มีการปกปิดข้อเท็จจริงที่พึงเปิดเผย เอกสารที่ยื่นต่อสํานักงานตามวรรคหนึ่ง หากได้จัดทําเป็นภาษาใดในครั้งแรกให้จัดทําโดยใช้ภาษานั้นต่อไปทุกครั้ง เว้นแต่กรณีที่มีเหตุจําเป็นสมควรและได้รับการผ่อนผันจากสํานักงานหมวด ๒ การแจ้งผลการตรวจสอบ และการเปิดเผยรายชื่อหน่วยของโครงการจัดการลงทุนต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ สํานักงานจะแจ้งผลการตรวจสอบลักษณะหน่วยของโครงการจัดการลงทุนต่างประเทศภายในสิบวันทําการนับแต่วันที่สํานักงานได้รับคําขอและเอกสารหลักฐานที่ครบถ้วนแล้ว ในการตรวจสอบลักษณะหน่วยของโครงการจัดการลงทุนต่างประเทศ สํานักงานอาจแจ้งให้ผู้ยื่นคําขอมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด ทั้งนี้ หากผู้ยื่นคําขอดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าผู้ยื่นคําขอนั้นไม่ประสงค์จะขอตรวจสอบลักษณะหน่วยของโครงการจัดการลงทุนต่างประเทศกับสํานักงานอีกต่อไปข้อ ๗ สํานักงานจะเปิดเผยรายชื่อหน่วยของโครงการจัดการลงทุนต่างประเทศที่ผ่านการตรวจสอบความถูกต้องจากสํานักงานว่าเป็นหลักทรัพย์ที่เป็นไปตามลักษณะที่กําหนดในประกาศคณะกรรมการ ก.ล.ต. ไว้เป็นการทั่วไปบนเว็บไซต์ของสํานักงาน เพื่อให้ผู้ลงทุนสามารถตรวจสอบได้ข้อ ๘ ผลการตรวจสอบลักษณะหน่วยของโครงการจัดการลงทุนต่างประเทศตามข้อ 6 เป็นการพิจารณาโดยอาศัยข้อมูลที่ปรากฏตามคําขอและเอกสารหลักฐานประกอบคําขอที่ผู้ยื่นคําขอได้ยื่นไว้ต่อสํานักงานเท่านั้น และมิได้เป็นการรับรองว่าโครงการจัดการลงทุนต่างประเทศดังกล่าวจะมีลักษณะตามประกาศคณะกรรมการ ก.ล.ต. ตลอดเวลาที่มีชื่ออยู่ในรายชื่อที่เปิดเผยนั้นข้อ ๙ ในกรณีที่ปรากฏต่อสํานักงานว่า หน่วยของโครงการจัดการลงทุนต่างประเทศที่ได้รับการเปิดเผยรายชื่อว่าเข้าลักษณะตามประกาศคณะกรรมการ ก.ล.ต. มีลักษณะไม่เข้าข่ายตามประกาศดังกล่าวอีกต่อไป สํานักงานจะถอดรายชื่อหน่วยของโครงการจัดการลงทุนต่างประเทศดังกล่าวออกจากรายชื่อที่สํานักงานเปิดเผยไว้ตามข้อ 7ผู้มีอํานาจลงนาม - ประกาศ ณ วันที่ 17 สิงหาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์